בייבי דול

דראגנה טודורוביץ' (Dragana Todorović) נולדה ב-2 באוקטובר 1962, והיא ידועה יותר תחת שם הבמה בייבי דול (Bebi Dol מאוית גם Baby Doll), היא זמרת ופזמונאית סרבית ויוגוסלבית. אשר נולדה בבלגרד, פריצתה החלה בשנת-1981 אז הוציאה את הסינגל "מוסטפא" שזכה להצלחה רבה. לאחריו עלתה לגדולות ולפופולריות רבה עם אלבום הבכורה שלה Ruže i krv. כמו כן בייבי דול ייצגה את יוגוסלביה בתחרות האירוויזיון בשנת 1991 עם השיר "ברזיל " שהגיע למקום הלפני אחרון בתחרות באותה שנה. עד היום הקליטה בייבי דול ארבעה אלבומים ושירים רבים מתוכם הפכו ללהיטים בסרביה וביוגוסלביה.

== חיים מוקדמים ==
דראגנה שריץ' נולדה ב-2 באוקטובר 1962 בבלגרד, יוגוסלביה, אמה מגדלנה, עבדה עבור הטלוויזיה הממלכתית בבלגרד ואביה מיליסב, היה מוזיקאי צבאי.<ref></ref> שלושה חודשים לאחר שנולדה עברה משפחתה לקופנהגן, דנמרק, משפחתה המשיכה לעבור בין מדינות באירופה בעקבות עבודתו של אביה, שהופיע בבסיסי צבא אמריקאים.<ref name=":1"></ref> כאשר הגיעה שריץ׳ לגיל שבע, חזרה משפחתה להתגורר בבלגרד, בכדי שתוכל ללמוד בבית ספר סרבי.<ref name=":1" /> שריץ׳ למדה בבית הספר למוזיקה מוקרנג'אק.<ref name=":1" />

== קריירה ==
=== שנות ה-80 וה-90 ===
בסוף שנות ה-70 שריץ' התנסתה לראשונה בשירה כאשר הקימה יחד עם תלמידים נוספים בבית ספרה להקה בשם Tarkus. יחד הם זכו בתחרות שארגן רדיו בלגרד וקיבלו הצעה להקליט סינגל ראשון באולפן מקצועי. בשנת 1979 שריץ' עשתה קולות רקע באלבום Samo napred... של להקת הרוק YU Grupa, ובשנת 1980 השתתפה כסולנית אורחת באלבום Vrt svetlostiשל להקת הרוק הפסיכדלי Igra Staklenih Perli.<ref>[https://www.discogs.com/artist/757905-Dragana-Šarić Dragana Šarić credits at Discogs]</ref>

בשנה שלאחר מכן, שריץ׳ הקימה להקה חדשה שנקראה ״Annoda Rouge״ יחד עם בן זוגה באותה העת הגיטריסט גוראן ויווודה, ועם המתופף איבן וודוביץ'. בשנת 1981, שריץ' הוציאה את הסינגל הראשון שלה כסולנית "Mustafa", שיצא תחת חברת התקליטים PGP-RTB. השיר הוקלט שנתיים קודם לכן בשיתוף פעולה עם סאשה חביץ'. השיר "מוסטפא" כלל הקלטה של קולו של סלובודן קונג'וביץ' מלהקת ״קוזמטיקה״, שהיה שותף להפקת הסינגל.<ref name="janjatović26"></ref> שריץ' הוציאה אותו תחת שם הבמה Bebi Dol, שניתן לה על ידי חברי להקת ״אידולי״. בסוף של אותה שנה הכריז מגזין המוזיקה היוגוסלבי ״Džuboks״ על "מוסטפא" כשיר השנה. לאחר יציאת הסינגל, החלה בייבי דול לעבוד על אלבום הבכורה שלה, Ruže i krv (שושנים ודם). את שירי האלבום הלחינה בעצמה, למעט את השיר "Sinu Sunca i bratu Meseca" ("בן השמש ואחי הירח"), שהוא שיר מסורתי מהמאה ה-17.<ref name="janjatović26" /> האלבום הופק על ידי סאשה חביץ', שניגן בו בגיטרת בס ובקלידים.

במרץ 1983, ביבי דול הוזמנה על ידי הטלוויזיה הממלכתית של בלגרד להתחרות בפסטיבל המוזיקה Jugovizija בנובי סאד. הפסטיבל נערך בכדי לבחור מי ייצג את יוגוסלביה בתחרות האירוויזיון בשנת 1983 שנערכה במינכן מערב גרמניה. השיר של בייבי דול נקרא "רודי", והוא נכתב על שחקן הקולנוע רודולף ולנטינו. שירה הגיע למקום השישי בלבד ולא זכה לייצג את יוגוסלביה באירוויזיון.<ref></ref> מאוחר יותר באותה שנה שוחרר השיר כסינגל. ב-13 ביוני 1983 נערכה הופעתה הראשונה של בייבי דול בתיאטרון Atelje 212 שבבלגרד.<ref></ref> באותה שנה הצטרפה בייבי דול לסיבוב ההופעות הלאומי של המוזיקאי זדרבקו צ'וליץ'. בסיום סיבוב ההופעות עברה להתגורר במצרים, שם עבדה כזמרת קבועה במלון שרתון בקהיר. במהלך שהותה במצרים, יצא אלבום הבכורה שלה ״Ruže I krv״ וזכה לשבחים רבים על ידי המבקרים ביוגוסלביה.

לאחר יצאת האלבום חזרה שריץ׳ ליוגוסלביה. בשנת 1985 עסקה הזמרת בדיבוב ושירה לדמותה של סוניה סאוויץ' בסרטו של בורו דרשקוביץ ״Life Is Beatufiul״.<ref></ref> ובשנת 1986 הוציאה שריץ׳ את הסינגל "Prove To All", אותו הקליטה יחד עם סאשה חביץ'. בשנת 1987 גילמה הזמרת את אופליה בהמלט בתיאטרון הלאומי טיטוגרד.

במרץ 1991 חזרה בייבי דול לפסטיבל - Jugovizija בסרייבו. פסטיבל זה בחר את הנציג היוגוסלבי לאירוויזיון 1991 שנערך ברומא<ref name="1991. Jugovizija"></ref> בייבי דול זכתה בתחרות עם שירה "ברזיל", שכתבה יחד עם וזוראן ורצ'ביץ'.<ref name="1991. Jugovizija" /> ב-4 במאי ייצגה בייבי דול את יוגוסלביה בתחרות האירוויזיון שהתקיימה באיטליה, שם קיבלה רק נקודה אחת ממלטה, ובכך הגיעה למקום הלפני אחרון.<ref></ref><ref></ref> בייבי דול היא הנציגה הרשמית האחרונה לאירוויזיון מטעם יוגוסלביה, שכן המדינה חדלה להתקיים מאוחר יותר באותה שנה. שריץ' סיפרה בראיונות כי לאחר האירוויזיון היא התגוררה בפריז, שם חתמה על חוזה הקלטות לשנתיים, אך בסופו של דבר החליטה לחזור לסרביה עקב חוסר יציבות פוליטית במדינתה.

בשנת 1995 הוציאה בייבי דול את אלבומה השני ״Ritam srca״ (קצב הלב). האלבום כלל שירים שנכתבו על ידי ביבי דול עצמה ועל ידי וזוראן וראצ'ביץ', כמו גם קאבר בסרבית של השיר " Take a Bow " של מדונה (שנקרא בתרגום: "Pokloni se") וקאבר נוסף לשיר-" Over the Rainbow " (שבתרגום נקרא: "Iznad duge"). האלבום כלל מספר להיטים כמו "ברזיל" והשיר-"Hajde da..." ("בוא נלך..."). בשנת 1999 הופיעה בייבי דול בקונצרט הצדקה "הילדים של מחר" שאורגן על ידי יוניסף בהלסינקי, פינלנד. ביבי דול ביצעה את השיר "Roze" ("ורד"), והופיעה יחד עם מקהלה המורכבת מנגנים מרחבי העולם.<ref name=":3"></ref>

=== שנות ה-2000-הווה ===
בשנת 2002, בייבי דול הוציאה את אלבום הקאמבק שלה Ljuta sam... (אני כועסת...), בהפקת ולדה מרקוביץ', תחת חברת התקליטים PGP-RTS. בייבי דול הצהירה בראיונות שהיא מקדישה את האלבום לכל האנשים שאיבדה בחייה. שנה לאחר מכן באפריל 2003, התחרתה הזמרת פעם נוספת בפסטיבל Beovizija עם שירה "Tvrdoglava" ("אקשן"), שקיבל את המקום העשירי בלבד. באותה שנה, החלה בייבי דול להנחות תוכנית אירוח משלה שנקראה ״בלה בלה ביבי״ ושודרה ב-TV Art.<ref name="janjatović27"></ref> בסוף 2006, הוציאה בייבי דול אלבום בשפה האנגלית, בשם Čovek rado izvan״ sebe živi״ (טוב לאדם לחיות מחוץ לעצמו), בחברת התקליטים Mascom Records.<ref name="SC 2008"></ref> בשנת 2007, הוציאה בייבי דול אלבום מהופעה חיה, שהוקלט כחלק מקונצרט שערכה בתיאטרון Terazije בפברואר 2007. האלבום נקרא ״Veče u pozorištu״ (לילה בתיאטרון)<ref></ref> והוא כולל קאברים לשירים של לני קרביץ, סיימון וגרפונקל, פינק פלויד, לואיס ארמסטרונג ומייקל ג'קסון, כמו גם הקלטה מחודשת של שירים מאלבומיה הקודמים. בשנת 2008 הוציאה בייבי דול אלבום אוסף בשם ... Pokloni se... (...קוד קידה...).<ref name="SC 2008" /> שכולל גרסאות חדשות לשיריה מהאלבומים הקודמים.

מאז 2009, שריץ' התמודדה במספר תוכניות ריאליטי בטלוויזיה.<ref></ref> ובנוסף במהלך שנת 2017 השתתפה בייבי דול כמתחרה בעונה הסרבית הרביעית של התוכנית ״Your Face Sounds Familiar״, וזכתה בפרק הראשון.<ref></ref> בשנת 2020, הופיעה בייבי דול בסדרה Tajkun (Tycoon), בבימויו של Dragan Bjelogrlić, כזמרת פולק בשם מרטינה, וביצעה את השיר "Rano je za tugu" ("מוקדם להיות עצוב"), שביצעה במקור על ידי האריס דז'ינוביץ'.<ref></ref>

== שיתופי פעולה ==
במהלך הקריירה שלה, ביבי דול התארחה רבות בפרויקטים מוזיקליים של אמנים שונים. היא שרה בין היתר באלבומיהם של YU Grupa, Igra Staklenih Perli, Kozmetika, Leb i Sol, Idoli, Du Du A, Zona B, Bajaga i Instruktori, Oliver Mandić, Massimo Savić ואמנים נוספים.

== חיים אישיים ==
בסוף שנות השבעים ותחילת שנות השמונים שריץ' הייתה בת זוגו של הגיטריסט גוראן ויווודה במהלך שנות השמונים יצאה עם הזמר מאסימו סאביץ', איתו הקליטה את הדואט "Sunce sja, trava miriše" ("השמש זורחת, ריח הדשא באוויר").<ref></ref>

ב-27 בספטמבר 2014, היא נישאה לאלכס טודורוביץ' פרופסור סרבי לשפה וספרות רוסית יליד לוס אנג'לס, לאחר ארבע שנות היכרות.<ref name="Marriage"></ref><ref></ref> בפרסומים שונים בתקשורת הסרבית דווח כי שריץ׳ שינתה את שם משפחתה לטודורוביץ'.<ref name="Marriage" />

== דיסקוגרפיה ==
=== אלבומי אולפן ===
{| class="wikitable"
|+
!שם האלבום
!שם האלבום בעברית
!שנה
|-
|Ruže i krv
|שושנים ודם
|1983
|-
|Ritam srca
|קצב הלב
|1995
|-
|Ljuta sam...
|אני כועסת...
|2002
|-
|Čovek rado izvan sebe živi
|טוב לאדם לחיות מחוץ לעצמו
|2006
|}

=== אלבומים מהופעה חיה ===
{| class="wikitable"
|+
!שם האלבום
!שם האלבום בעברית
!שנה
|-
|Veče u pozorištu
|לילה בתיאטרון
|2007
|}

== פילמוגרפיה והופעות בטלוויזיה ==
{| class="wikitable"
|+סרטים
! שָׁנָה
! שם הסרט
! תַפְקִיד
! הערות
|-
| 1986
| Protestni album
| פלורה
|סרט
|-
| 2017
| Malesh
| בת בכורה
| סרט קצר
|}
{| class="wikitable"
|+הופעות בטלוויזיה
! שָׁנָה
! שם התוכנית
! תַפְקִיד
! הערות
|-
| 1990
| Bolji život
| זמרת בבר
| פרק אחד
|-
| 2003
| Lisice
| rowspan="7" | עַצמָה
| פרק אחד
|-
| 2009
| Farma
| עונה 1, הודחה
|-
| 2010
| Dvor
| עונה 1, הודחה
|-
| 2013
| rowspan="2" | Farma
| עונה 4, הודחה
|-
| 2015
| עונה 6, הודחה
|-
| 2017
| Tvoje lice zvuči poznato
| עונה 4, מקום 10
|-
| 2017-2018
| Elita
| עונה 1, הודחה
|-
| 2020
| Tajkun
| מרטינה
| שני פרקים
|-
| 2022
| Prvi bend Srbije
| עַצמָה
| לִשְׁפּוֹט
|}

== קישורים חיצוניים ==

** [https://www.discogs.com/artist/525175-Bebi-Dol הדסקגרפיה של בייבי דול בDiscogs]
** בייבי דול IMDb

== הערות שוליים ==

קטגוריה:משתתפי אירוויזיון 1991
קטגוריה:נציגי יוגוסלביה באירוויזיון
קטגוריה:ילידי 1962
קטגוריה:אמנים הידועים בשם במה